Počasni predsjednik Saveza antifašističkih boraca i antifašista RH te bivši hrvatski predsjednik Stjepan Mesić, glavni je protagonist videa koji je pušten u emisiji 'Bujica' kontroverznog Velimira Bujaneca. Riječ je o snimci iz 1992. na kojoj Mesić relativizira zločine u Jasenovcu te pozitivno govori o Andriji Artukoviću, ministru unutarnjih poslova u NDH

Snimka je navodno nastala u siječnju 1992. godine. Mesić prepričava razgovor koji je vodio s Milkom Gajskim, predsjednikom sudskog vijeća u postupku protiv Artukovića u kojem je tužitelj bio Anto Nobilo.

'Tobože Jasenovac, a to su zapravo filmovi iz Dachaua i Auschwitza i što ja znam... Nema nikakvog filma. On to jednostavno nije vidio. Nije se mogao ni sablažnjavati ni bilo što protestirati', priča Mesić na prvoj snimci.